cyanic-selkie/wikianc huggingface dataset:
İnternet-asılılıq
İnternet-asılılıq (en. Internet аddiction) – psixi nasazlıq, daima İnternetə bağlanmaq arzusu və vaxtında İnternetdən çıxmanın istifadəçi üçün çox çətin olmasıdır. İnternet-asılılıq müasir dövrdə çox geniş müzakirələrə səbəb olsa da, onun statusu hələlik qeyri-rəsmidir. Belə ki, İnternet-asılılıq bir xəstəlik kimi psixi xəstəliklər təsnifatına (DSM-IV) daxil edilməmişdir.
İnternet-asılılıq anlayışı ilk dəfə 1994-cü ildə psixiator Kimberli Yanq tərəfindən söylənilmişdir. 1997-1998-ci illərdə bu problemlə əlaqədar tədqiqat və məsləhətçi-dioqnostik xidmətlər yaradılmışdır.
176 (ədəd)
Yüz yetmiş altı — say sistemində ədədlərdən biridir. Yüz yetmiş beşdən sonra, yüz yetmiş yeddidən əvvəl gəlir.
Borçalı Qarapapaq Türk Cümhuriyyəti
Borçalı Qarapapaq Türk Cümhuriyyəti — Borçalıda yaranmış tanınmayan dövlət. Bu dövlət 1917-ci ilin dekabrın 20-də yaransa da rəsmi olaraq 1918-ci ilin aprelində elan olunub.
Tarixi
1917-ci ilin dekabrında Emin ağa, Borçalı Xeyriyyə Cəmiyyətinin sədri Qurbanəli əfəndi Xəlilzadə, Borçalının sünni qazısı Yusif əfəndi Allahyarzadə, həm şiə qazısı Şeyx Məhəmməd Əli ilə birgə Borçalı Qarapapaq Türk Cümhuriyyətinin yarandığını rəsmən elan edirlər.
1918-ci il mayın əvvəlində Azərbaycana yardıma gələn Osmanlı ordusunun paşaları Nuru və Ənvər paşaları Cəlaloğlunda qarşılayıb onları Qazağa qədər ötürən Emin ağa onlar vasitəsilə Osmanlı sultanı Abdüləzizə, daha sonra isə Azərbaycan dövlətinə müraciət ünvanlayaraq onlardan yardım istəyir. Lakin, istədiyi yardımı ala bilmir.
Bir müddət sonra Osmanlı paşası 9-cu Ordu Komandanı Yaqub Şevqi Paşa 5 noyabr 1918-də Qarsda Emin ağa ilə görüşür və ona hər cür dəstək verəcəyinə söz verir.
5 noyabrda isə Kağızmanlı Əli Rza bəy, Qarslı Sarı Xəliloğlu Nuhlis, Orenburqlu Tevhiddin bəy Mamlıoğlu, Emin ağa Acalov və Fəxrəddin bəy Piroğlu rəhbərliyində Qars İslam Şurası qurulmuşdur.
14 noyabr 1918-ci ildə Qarsda, indiki Atatürk prospektində yerləşən bələdiyyə binasının altındakı keçmiş Səhiyyə İdarəsinin binasında Birinci Qars Konqresi toplandı. Konqresdə Fəxrəddin bəy Piroğlu başçılığında 8 nəfərlik Müvəqqəti Heyət, Emin ağa Acalovun rəhbərliyində isə Milli İslam Şurası Ümumi Mərkəzi qurulmuşdur. Şuranın rəhbər müavinliyinə Fəxrəddin bəy təyin olndu.
Birinci Ümum-Azərbaycan Sovetlər qurultayı
Birinci Ümumazərbaycan Sovetlər qurultayı — Azərbaycan SSR-in dövlət quruculuğunun formalaşdırılması sahəsində mühüm mərhələlərdən biri.
Qurultayın çağrılmasına hazırlıq
1921-ci ilin yanvarından etibarən sovetlərə seçkilər keçirilməsinə və Birinci Ümumazərbaycan Sovetlər qurultayarın çağrılmasına hazırlıq başlandı. Bütünlükdə Azərbaycanda yoxsul komitələrindən sovetlərə keçilməsinə əməkçi kəndlilərin qurultaylarında seçilən kənd və nahiyə sovetlərinin yaradılmasından qəza inqilab komitələrinin ləğvindən və qəza sovetlər qurultaylarında seçilən icraiyyə komitələrinin yaradılmasından başlanmalı idi.
Naxçıvan qəzası və Kürdüstan istisna olmaqla, 1921-ci ilin yazından Azərbaycanın bütün qəzalarında sovetlərə seçkilərin təşkili və keçirilməsi kampaniyası genişlənir. Ümumazərbaycan Sovetlər qurultayının çağırılması üzrə komissiya yaradıldı. Sovetlərə seçkilər keçirilməsinə kömək göstərmək üçün 1921-ci il yanvarın axırınadək Bakıdan qəzalara 700-dək azərbaycanlı nümayəndə göndərildi. Qəzalardakı (fövqaladə) üçlüklər və beşliklər kənd sovetlərinin təşkilinə kömək edirdilər.
Seçkilərdə əməkçi kütlələrin fəal iştirakını təmin etmək məqsədilə bitərəflərin konfransları keçirilirdi. Yerlərdə seçkilərin keçirilməsinə rəhbərlik etmək üçün bütün qəza təşkilatlarına qanun göndərilmişdi. Qanuna əsasən seçki kampaniyası başa çatandan sonra hər bir qəza şəhərində qəza kəndli, fəhlə və əsgər deputatları soveti fəaliyyət göstərməli idi. O, kənd sovetlərinin (500 sakinə bir deputat) və şəhər sovetlərinin (200 seçiciyə bir deputat) nümayəndələrindən, özü də qəza üzrə 300 deputatdan çox olmamaq şərtilə seçilməli idi. Daimi icra orqanları kimi, qəza icraiyyə komitələri 15 nəfərdən çox olmamaqla qəza sovetlər qurultayı tərəfindən altı ay müddətinə seçilirdi. Onlar öz aralarında üç və ya beş nəfərdən ibarət Rəyasət Heyəti seçirdilər. Dinindən, milliyyətindən, oturaqlığından və sairdən asılı olmayaraq, 18 yaşından yuxarı, məhsuldar və ümumi faydalı əməklə özünə dolanacaq qazanan şəxslərin, gəlir götürmək məqsədilə muzdlu əməkdən istifadə etməyən kəndlilərin sovetlərə seçmək və seçilmək hüququ var idi. 1920-ci il aprelin 28-dək, eləcə də ondan sonra muzdlu əməkdən istifadə edənlər, zəhmətsiz gəlirlə yaşayanlar, tacirlər, vasitəçilər, mollalar, monaxlar, din xadimləri, polisin və onun orqanlarının keçmiş agentlərinin seçmək və seçilmək hüququ yox idi.
Beləliklə, respublika əhalisinin müəyyən nüfuzlu, inkişaf etmiş hissəsini demokratik hüquqlardan məhrum edir və əslində dövlət quruculuğunda iştirakdan kənarlaşdırırdılar. Bununla da geniş demokratiya prinsipləri pozulur, siyasi alternativ və bütün xalqa iradəsini sərbəst şəkildə bildirmək imkanı vermədən cəmiyyət üzərində totalitar rejimin — diktator təkhakimiyyətliliyinin meydana çıxmasına zəmin yaradılırdı. Azərbaycanda "fəhlə-kəndli hökuməti"nin bərqərarlaşdırılması prosesində cəmiyyətdəki marqinal təbəqə-küncü, daldanacağı, sığınacağı, kifayət qədər mədəniyyəti olmayan, yoxsullaşmış dünənki kəndlilər, səfilləşmiş fəhlələr inzibati-amirlik rejimini təmin etdiyi üçün yeni hakimiyyət onlara arxalanırdı. Çünki marqinallar komfortlu yaşayış iddiasında olmur, dövlətin verdiyi sədəqədən məmnun qalırlar. İnsanlarda kütləvi bərabərçilik psixologiyası, dövlətdən asılılıq, onun iradəsinə tabelik psixologiyası əmələ gəlirdi.
1921-ci il aprelin ortalarında qəzaların əksəriyyətində Sovetlərə seçkilər qurtardı, qalan yerlərdə isə başa çatmaqda idi. AKP III qurultayının (1921-ci il mart) qərarına uyğun olaraq, partiya rəhbərliyi sovetlər qurultayının çağırılmasını Azərbaycanda sovet hakimiyyətinin birinci ildönümü gününə salmaq istəyirdi. MK-nın bəzi üzvləri qurultayın may ayına keçirilməsini tələb edirdilər. Hər halda seçki kampaniyasını sürətləndirmək üçün qəzalara partiya və dövlət xadimləri göndərildi. Aydın məsələ idi ki, qarşıya belə "zərbəçi vəzifə" qoyulduqda seçkilər geniş xalq kütlələrinin iradəsinin ifadəsinə çevrilə bilməzdi, bəzi yerlərdə, xüsusən bu cür seçkilərin ilk dəfə keçirildiyi kəndlərdə sırf deklarativ xarakter daşıyırdı. Seçkilərin keçirilməsini çətinləşdirən başqa səbəblər də var idi: əvvəla, sovetlərə seçki respublikalarının iqtisadi həyatında digər həlledici bir məqamla-yeni iqtisadi siyasətə keçilməsi ilə eyni vaxta təsadüf edirdi; ikincisi, qəzaların heç də hamısında yoxsul komitələri öz rolunu hələ axıradək oynamamışdı; ən nəhayət isə, partiya təşkilatında müxtəlif fraksiyalar arasında barışmaz mübarizə gedirdi.
Bütün bu çətinliyə baxmayaraq, qəza partiya təşkilatları mürəkkəb siyasi və iqtisadi şəraitdə, Bakıdan gələn məsul işçilərin köməyi ilə bütövlükdə sovetlərə seçkiləri "zərbəçi" qaydada başa çatdıra bildilər. Əvvəlcə kənd və nahiyə sovetləri, sonra isə, qəza sovetləri seçildi. Kənd və nahiyə sovetləri deputatlarının yarıdan çoxu yoxsulların və ortababların nümayəndələri idi. Sovetlərin bir çoxunda deputatların əksəriyyətini kommunistlər təşkil edirdi. Əlamətdar o idi ki, azərbaycanlı qadınlar nəinki seçkilərdə fəal iştirak etmişdi, həm də qəzaların bir çoxunda sovetlərə deputat seçilmişdilər. Respublikada yaşayan milli azlıq və qrupların demək olar, hamısının nümayəndələri sovetlərin tərkibinə daxil olmuşdu.
Bakı qəzasında kənd və nahiyə sovetlərinə seçkilər əvvəl aparılmışdı. Bakı fəhlə, qızıl əsgər və matros deputatları sovetinə seçkilər 1920-ci il mayın axırında keçirilmişdi. 1920-ci ilin dekabrında Bakı sovetinin və rayon sovetlərinin yenidən seçilməsi ilə əlaqədar Bakı qəzasının kəndlərində də seçkilər keçirmək qərara alındı.
Beləliklə, 1921-ci il aprelin axırı və mayın əvvəlinədək Azərbaycanda 30 minə qədər deputatı olan təxminən 1400 kənd soveti seçilmişdi.
Ürəkotu
—  aləminin  dəstəsinin  fəsiləsinə aid bitki cinsi.
Birinci Ümum-Azərbaycan Sovetlər qurultayı
Qurultayın təşkili və keçirilməsi
Qurultayın gündəliyinə N.N.Nərimanovun Azərbaycan SSR hökumətinin fəaliyyəti və beynəlxalq vəziyyəti haqqında, M.D.Hüseynovun respublikanın xarici siyasəti, D.X. Bünyadzadənin xalq maarifi, Ə.H.Qarayevin Azərbaycan Qızıl ordusunun təşkili, H.Sultanovun yeni iqtisadi siyasət şəraitində sovet quruculuğunun vəzifələri, XTŞ-nin, xalq ərzaq və xarici ticarət komissarlıqlarının fəaliyyəti haqqında məruzələri, qəza nümayəndələrinin çıxışları daxil idi.
Qurultayın mayın 13-də keçirilən iclasında V.İ. Leninin 1921-ci il aprelin 14-də yazdığı "Azərbaycan, Gürcüstan, Ermənistan, Dağıstan və Dağlılar respublikasındakı kommunist yoldaşlara" məktubu nümayəndələrin xahişi ilə Azərbaycan və rus dillərində elan edildi. V.İ.Lenin bu məktubda Qafqaz kommunistlərinə sosializm quruculuğunda öz respublikalarının xüsusiyyətini nəzərə almağı partiyanın siyasətini bacarıqla həyata keçirməyi məsləhət görür və tövsiyə edirdi ki, onlar "RSFSR-in vəziyyəti və şəraitindən fərqli olaraq, öz vəziyyətlərinin və öz respublikalarının xüsusiyyətini başa düşsünlər, bizim taktikamızı eyni ilə təqlid etmək lazım deyil, konkret şəraitin müxtəlifliyinə uyğun olaraq onu düşünülmüş surətdə dəyişdirmək lazım gəldiyini başa düşsünlər".
Atom və molekulyar modellər
Atom və molekulyar modellər — izolə olunmuş atom və molekullarda atom və ya hibrid orbitallarının quruluşundakı xüsusiyyətləri nümayiş etdirmək üçündür.
Birinci Ümum-Azərbaycan Sovetlər qurultayı
Qurultayın təşkili və keçirilməsi
Qurultay Leninin məktubunun surətini bütün qəzalara göndərməyi qərara aldı. Lakin bu məsləhətlər sosializm quruculuğu praktikasında tam şəkildə nəzərə alınmadı və ardıcıl həyata keçirilmədi.
Lenin partiyasının konsepsiyasına və müsəlman dünyasına münasibətdə Azərbaycanın rolu və yeri barədə siyasətinə aydınlıq gətirmək üçün Q.K. Orconikidzenin RKP MK və RSFSR MİK adından qurultaya təbriki diqqəti cəlb edir. O, Azərbaycanın ġərgin tarixində sovet respublikası bünövrəsinin qoyulduğu yeganə müsəlman ölkəsi olduğunu vurğulayaraq demişdi: "Azərbaycan burada, şərqdə nümunəvi sovet respublikası olmalıdır. Azərbaycan şərqdə dünya inqilabının bayraqdarı olmalıdır. Azərbaycan bütün şərqi öz şəfəqləri ilə işıqlandıran, onun gözünü açan və inandıran yanar məşəl olmalıdır"..
Tarixin gedişi isə göstərdi ki, bu o vaxtın "inqilabi eyforiyasından" başqa bir şey deyildi. Elə həmin vaxt qurultay Azərbaycan SSR əməkçiləri adından yekdilliklə "şərqin bütün fəhlə və kəndllərinə" xüsusi müraciətnamə qəbul etmişdi.
RSFSR-in Zaqafqaziya respublikalarındakı səlahiyyətli nümayəndəsi Q.V. Leqran, Gürcüstan SSR hökuməti adından M.D.Oraxelaşvili Birinci Ümumazərbaycan Sovetlər qurultayının təbrik nitqi ilə salamladılar. Bir sıra xarici təşkilatların və şərqdə Təbliğ və Fəaliyyət şurasının nümayəndələri də təbrik sözü ilə çıxış etdilər. N.Nərimanov öz məruzəsində respublikanın daxili və beynəlxalq vəziyyətini səciyyələndirdi. O, ərzaq məsələsi, iqtisadi məsələ konsepssiyalar, xarici ticarət problemləri barədə də danışdı. Qurultay "bütün fəhlə-kəndli hökumətinin siyasətini və uğurlarını" bəyəndi.
D.Hüseynov Azərbaycan sovet hökumətinin xarici siyasətinin əsas mahiyyətini ifadə edərək, demişdi: "Biz inqilab uğrunda, Sovet Rusiyası uğrunda, Kommunist İnternasionalı uğrunda hərəkət edirik və Antantaya və hər cür imperialistlərə amansız mübarizə elan edirik". Göründüyü kimi, Azərbaycan SSR də Sovet Rusiyası və Komintern ilə birlikdə "dünya inqilabı" uğrunda "qətiyyətlə mübarizə" aparmağa hazır olduğunu bəyan edirdi.
Qurultay 16 qəzanın nümayəndələrinin məruzələri üzrə qəzalarda sovet, təsərrüfat və mədəni quruculuğu genişləndirməyə yönəldilmiş qətnamə qəbul etdi.
Azərbaycan SSR-in ilk Konstitusiyasının qəbul edilməsi
Azərbaycan SSR-in ilk Konstitusiyasının qəbul edilməsi qurultayın işində əhəmiyyətli yer tutmuşdu. Konstitusiyanın layihəsi Azərbaycan KP MK-nin 1921-ci il mayın 11-də açılan plenumunda müzakirə olunarkən SA.Danielyan (Sarkis) sovetlər qurultayına nümayəndəlik normasını — hər 5000 kəndlidən və hər 1000 nəfər fəhlədən 1 deputat göndərilməsini müəyyən edən maddənin əleyhinə çıxdı, hər 5000 kəndlidən və hər 500 fəhlədən 1 deputat göndərilməsi təklifini irəli sürdü. Plenum üzvlərinin əksəriyyəti (H.H.Sultanov, S.M.Əfəndiyev, M.H.Hacıyev, D.X.Bünyadzadə, N.N.Nərimanov və b.) onun təklifini rədd etdi və Konstitusiyanın həmin maddəsinin heç bir dəyişiklik olunmadan saxlanmasına tərəfdar çıxdı.
Əslində bu təkliflərin arxasında Azərbaycan kəndlilərinə, Azərbaycanda fəhlə-kəndli hakimiyyətinin ali orqanında onların təmsil olunmasına münasibət məsələsi dayanırdı. Ona görə də bu təkliflərlə əlaqədar dəfələrlə qızğın müzakirələr getdi. Mayın 14-də Azərbaycan KP MK-nın plenumunda məsələ yenidən müzakirə olundu və onun həllinin Azərbaycan MİK-ə verilməsi barədə M.D.Hüseynovun təklifi qəbul edildi.
Sarkisin və onun tərəfdarlarının təklifi fitnəkar xarakter daşıyırdı və mahiyyətcə Azərbaycanın əleyhinə çevrilmişdi. Çünki qəzalarda əhalinin əksəriyyətini azərbaycanlılar təşkil edirdi, qanunvericilik orqanlarında onların nümayəndələrinin fəhlə sinfinin nümayəndələri ilə ağlabatan tarazlığını təmin etməklə kəndliləri sovet dövləti quruculuğuna geniş cəlb etmək lazım idi. Ona görə də kəskin müzakirələrdən sonra həmin təklif rədd olundu.
Birinci Ümumazərbaycan Sovetlər qurultayı 1921-ci il mayın 19-da Azərbaycan SSR-in ilk Konstitusiyasını (Əsas qanununu) təsdiq etdi. Fəhlələrdən nümayəndəlik norması respublikanın dövlət idarəçiliyində fəhlə sinfinin rəhbər rolunu təmin etməli idi. Əgər qəza sovetlər qurultayları respublika sovetlər qurultayına 5 min seçicidən bir deputat göndərirdisə, şəhər sovetləri min seçicidən bir deputat göndərirdi. Qəza sovetlər qurultaylarına 500 seçicidən bir deputat, şəhər sovetlərinə isə 100 seçicidən 1 deputat seçilirdi.
Mahiyyətcə Azərbaycan SSR-in ilk Konstitusiyası müstəqil, suveren dövlətin Əsas qanunu deyildi. Onun başlıca prinsipial müddəaları RSFSR-in birinci Konstitusiyasının əslində təkrarı idi. Konstitusiya Azərbaycanda yeni, sovet quruluşunun yarandığını, əməkçilərin mənafelərinin və hüquqlarının qorunduğunu təsbit etdi. Konstitusiya bəyan edirdi ki, Azərbaycanda ali hakimiyyət fəhlələrə və əməkçi kəndlilərə, öz əməyi ilə yaşayanların hamısına məxsusdur. Əməkçilər üçün həqiqi vicdan azadlığı təmin etmək məqsədilə məscidlər, kilsələr dövlətdən, məktəblər isə onlardan ayrılırdı. Məktəblərin dünyəvi, təhsilin isə pulsuz, ümumi və icbari olduğu elan edilirdi.
Azərbaycan SSR Konstitusiyası fəhlə və kəndli təşkilatlarına mətbuat və söz azadlığı verirdi. Ümumi hərbi mükəlləfiyyət müəyyən edilir, respublikanın müdafiəsi bütün əməkçilərin borcu sayılırdı.
Konstitusiyada qeyd olunurdu ki, bütün millətlər sosial-iqtisadi, ictimai-siyasi və mədəni həyatın hər bir sahəsində bərabər hüquqlara malikdirlər. Konstitusiyanın 13-cü maddəsinin prinsip etibarilə tarixi əhəmiyyəti var idi. Belə ki, ölkənin Əsas qanununda ilk dəfə olaraq irqindən, milli mənsubiyyətindən asılı olmayaraq bərabərlik təsbit edilmiş, milli azıqların mənafelərinin qorunmasına təminat verilmişdi. Həmin maddədə deyilirdi: "Az.SSR dinindən, irqindən və milliyyətindən asılı olmayaraq vətəndaşların bərabər hüquqlara malik olduğunu qəbul edərək, bu zəmində hansısa imtiyazlar və ya üstünlüklər müəyyən edilməsinin, yaxud bunlara yol verilməsinin, eləcə də hər hansı şəkildə milli azlıqlara zülm edilməsinin və ya onların hüquq bərabərliyinin məhdudlaşdırılmasının respublikanın əsas qanunlarına zidd olduğunu elan edir".
Respublika mətbuatı fəhlə və kəndlilərə müraciət edərək, Konstitusiyanı "öyrənməyə, dərk etməyə, mənimsəməyə" çağırır, onu "proletariat diktaturasının böyük xartiyası" elan edirdi.
Konstitusiya təsdiq edildikdən sonra, onun tələbinə uyğun olaraq, Azərbaycan İnqilab Komitəsi ləğv edildi. Qurultay Azərbaycan Mərkəzi İcraiyyə Komitəsini — Sovetlər qurultayları arasındakı dövrdə respublikanın ali qanunvericilik orqanını seçdi. Azərbaycan MİK 73 üzvdən və 26 nəfər üzvlüyə namizəddən ibarət idi. Bunlardan 51 nəfəri azərbaycanlı, 14-ü rus, 3-ü erməni, 2-si gürcü, 1 nəfəri yəhudi idi.
Azərbaycan MİK-in mayın 21-də açılan Birinci sessiyasında 9 üzvdən (S.A.Ağamalıoğlu, Ə.H.Qarayev, M.B.Qasımov, İ.M.Konuşkin, N.N.Nərimanov, M.G.Pleşşakov, M.H.Hacıyev, T.Ə.Hüseynov, T.A.Şahbazov) və 3 nəfər namizəddən ibarət Rəyasət Heyəti seçildi. Azərbaycan kəndlilərinin nümayəndəsi M.H.Hacıyev Azərbaycan MIK-in sədri seçildi.
Azərbaycan MIK-in Birinci sessiyasında Azərbaycan SSR Xalq Komissarları Sovetinin (XKS) tərkibi təsdiq edildi. Ali Icra hakimiyyəti olan XKS Sovetlər qurultayı və Azərbaycan MIK qar.ısında məsul idi. Xalq Komissarları Sovetinə 17 xalq komissarı daxil idi. N.N.Nərimanov Azərbaycan SSR XKS sədri seçildi.
Beləliklə, Azərbaycanda "sovet milli dövlət quruculuğunun" üçüncü mərhələsinə keçilməsi başa çatdı.
Con Lennon Parkı
Con Lennon Parkı (Parque John Lennon) — Kubanın Havana şəhərinin Vedado rayonunda yerləşir.
The Beatles qrupunun sabiq üzvü Con Lennonun şərəfinə adlandırılmışdır. Parkda musiqiçinin tunc heykəli quraşdırılıb, abidənin aşağında isə belə yazı çap olunub: "Dirás que soy un soñador pero no soy el único", bu Imagine mahnısından ispan dillinə tərcümə olunmuş sətirdi ("Mənə bir xəyalpərəst deyə bilərsən,amma mən tək deyiləm").
Heykəl 2000-ci il dekabrın 8-də parka yerləşdirilmişdi. O andan sonra park öz indiki adını almışdı. Memar Xose Vilya heykəltəraşlıq əsərinin müəllifidi. Dövlət başçısı Fidel Kastro açılış mərasimində iştirak etmişdir.
Abidə məşhur kubalı jurnalist və tərcüməçi Ernesto Xuan Kastelyanosanı "John Lennon en La Habana with a little help from my friends" kitabın yazılması üçün ruhlandırdı. Əsər 2005-ci ildə işıq üzünü gördü. Kitabda heykəlin düzəldilməsi və Kubada 1960-70 illərdə the Beatles musiqisinin yayılması barədə bəhs olunur.
Parka düzgün düzbucaqlı formaya malikdir. Bəzən burada klassik gitara musiqi konsertləri keçirilir.
Arkadaşım Hoşgeldin
Arkadaşım Hoşgeldin — 2014-cü ildə Tolqa Çevikin və "BKM Mutfak"ın səyiylə Komedi Dükkanından sonra Kanal D-də yayımlanan əyləncəli, bədahətən gülməli proqram. Komedi Dükkanından fərqli olaraq Arkadaşım Hoşgeldində Ezgi Mola da rol alır.
Erigeron gramineus
— fəsiləsinin  cinsinə aid biki növü.
Ölümə çarə yox (albom)
Ölümə çarə yox — Yuxu qrupunun üçüncü və hal-hazırda sonuncu albomu. 27 aprel 2001-ci ildə ADA Müzik vasitəsilə yayımlanmışdır. Albomdakı "Ulu Tanrım" mahnısını Sevda Ələkbərzadə fərqli sözlərlə "Ulu vətən" adı altında ifa etmişdir.
Petsit
Petsit — mineral, Ag3AuTe2.
Gent FK
KAA Gent (Koninklijke Atletiek Associatie Gent) – Şərqi Flandriyanın Gent şəhərində yerləşən Belçikanın futbol klubudur. Gent futbol komandası idman klubu daxilində ən tanınmış bölmədir və 1989-90 mövsümündən bəri Belçikanın Birinci A Diviziyasında oynayır. Dörd Belçika Kuboku qələbəsinə əlavə olaraq, 2014-15-ci illərdə klub bir dəfə milli liqanın qalibi oldu. Gent, 1920-ci ildən 2013-cü ildə Gelamko Arenaya köçənə kimi ev oyunlarını Gentbraq şəhərindəki Jül Ottenstadionda keçirib. Onların komanda rəngləri mavi və ağdır. Baş sponsor VDK Bank maliyyə təşkilatıdır.
Klubun futbol bölməsi 1900-cü ildə açıldı. Klubun ləqəbi “De Buffalo”-dur, bu termin ilk dəfə 20-ci əsrin əvvəllərində Buffalo Bill və onun Vəhşi Qərb sirkinin şəhərə səfərindən sonra meydana çıxmışdır.
Gent 1913-14 və 1928-29-cu illər arasında Belçika futbolunda ən yüksək səviyyədə olan ilk uğurunu, 1936-37-dən 1966-67-ci ilə qədər isə ikinci uğurlarını qazandı. 1970 və 1980-ci illərdə klub 1989-cu ildə ən yüksək səviyyəyə qayıdışa qədər birinci və ikinci bölmələr arasında bir neçə yüksəliş və aşağı liqalara enmə halları yaşadı. Klub 1991-92 UEFA Kubokunda 1/4 finala yüksəldi ki, bu da klubun Avropa yarışlarında indiyə qədərki ən yaxşı nailiyyətidir.
Qısqanclıq
Qısqanclıq — bir adamın və ya bir əlaqənin itirilməsinə qorxulan, kompleks bir ruhi həyat və mənfi münasibət. Bunun xaricində başqasının sahib olduğuna özünün də sahib olma vacibliyini hiss etdirən bir duyğudur.
Gent FK
Tarixi
1864-cü ildə gimnastikanın təbliği ilə məşğul olan "Société Gymnastique la Gantoise" adlı bir birlik yaradıldı. Onun bəzi filialları tez bir zamanda müstəqil oldu və 1891-ci ildə komanda yarış klubu, qaçış klubu və “Qırmızı ulduz ” kimi daha gənc komandaların birləşməsi olan Atletika Assosiasiyası ilə birləşdi. Yeni birləşmə komandası Athlétique La Gantoise Assosiasiyası adlanırdı və onun fəaliyyətləri gimnastikadan başqa atletika, boks, kriket, velosiped sürmə, qılıncoynatma, xokkey, üzgüçülük və tennisə qədər genişləndi. Onun tərkibində La Gantoise adlı atletika komandası da quruldu.
19-cu əsrin son onilliyində Gentdə mütəşəkkil futbol tətbiq olundu. Müxtəlif kiçik komandalar yaradıldı və bəziləri 1899-cu il aprelin 1-də Gantois yarış klubuna birləşdirildi, bu da sonradan “Gent” futbol klubunun ən böyük rəqibinə çevrildi. Yalnız 1900-cü ildə Gentə yaxın bir yer olan Melle Kollecinin tələbələri tərəfindən futbol bölməsi yaradılmışdır. Komandanın ilk prezidenti ixtisasca həkim Hektor Priem idi. Oyunlar Kortrijksesteenweg, Clementinalaan, Oostendestraat və Astridlaan yollarının kəsişməsində yerləşən Carpentierplein meydanında oynanıldı. Forma kimi əvvəlcə qara və ağ rənglər seçilmişdi, lakin 31 oktyabr 1900-cü ildə komanda federasiyaya rəsmi üzv olduqdan sonra rənglər mavi və ağa dəyişdirildi. 15 noyabr 1900-cü ildə ilk rəsmi oyun Omnium idman klubuna qarşı oynanıldı. 1901-ci ilin yanvarında komanda Gantois klubuna qarşı oynadı. La Gantoise oyunu 10-0 hesabı ilə uduzdu. Buna baxmayaraq, 19-cu əsrin sonunda komanda artıq UBSSA (Union Belge des Sociétés de Sports Athlétiques və ya Belçika Atletik İdman Cəmiyyəti İttifaqı) üzvü oldu və Gantois yarış klubu şəhərin böyük komandası olsa da, La Gantoise 11 nömrəsini, yəni yarış klubundan daha aşağı matrikul nömrəsi alacaqdı. 1901-ci ildə AA La Gantoise aşağı liqada ilk oyunlarını keçirdi.
İlk bir neçə ildə komanda daha çox Belçikanın İkinci liqasında, daha sonra isə Birinci liqasında çıxış edib. 1904-cü ildə komanda Mussenstraata köçdü. 1913-cü ildə həmin yerdə Ümumdünya Sərgisi keçirildi və komanda bu dəfə Albertlaana köçdü. Orada futbol meydançası, məşq meydançaları, tennis kortları, atletika meydançası, qalereyalar və digər yaşayış yerləri tikilirdi. 9 dekabr 1915-ci ildə Birinci Dünya Müharibəsi zamanı stadion tamamilə yandırıldı. 1912-13-cü illərdə La Gantoise İkinci liqada çempion oldu. 1914-cü ildə komanda kral ləqəbini aldı və ARA La Gantoise olan Association Royale Athlétique La Gantoise adının qısaldılmış formasında adlandırıldı. Ümumdünya çıxışları zamanı komanda bir sıra idman tədbirlərində iştirak etdi. Buna baxmayaraq, 1913-14 cü illər Birinci Liqanın ilk mövsümü komanda üçün çox çətin oldu və yalnız Standard Club Liegois ilə yoxlama oyunu vasitəsilə aşağı liqaya düşməyin qarşısını alındı.
1920-ci ildə komanda yenidən, bu dəfə Jül Ottenstadionun tikildiyi Gentbraq şəhərinə köçdü. La Gantoise yenidən İkinci liqaya düşdü və yalnız 1936-cı ildə ikinci liqanın pley-off mərhələsində qalib gəlib Birinci liqaya qayıtmağı bacardı. 50-ci illərin ortalarında komanda hələ də futbolda ən vaxtlarını keçirirdi. 1953-54-cü illərdə La Gantoise KFC Malinois ilə bərabər xal toplamış və çempion Anderlextdən cəmi bir xal geri qalaraq üçüncü yeri tutmuşdur. Növbəti mövsüm La Gantoise bu dəfə çempiondan üç xal geri qalaraq ikinci pilləni tutdu. 1964-cü ildə komanda ilk böyük turnir qələbəsi olan Belçika Kubokunu qazandı. Kubok qazandıqlarına görə komanda Avropa Kubok Qalibləri Kubokunda iştirak edən ilk Belçika komandası oldu. La Gantoise ilk turda Vest Hem Yunayted tərəfindən məğlub edildi. 1967-ci ildə klub birinci liqada 30 il oynadıqdan sonra bir daha aşağı liqaya düşdü. Bununla belə, yenidən birinci liqaya qayıtmaq üçün onlara cəmi bir il lazım oldu.
1990-91-ci il mövsümündə komanda Rene Vandereyken və Frenk Dauen, Erik Viskaal və Ervin Vandenberq kimi oyunçuların rəhbərliyi altında uzun müddət turnir cədvəlinin zirvəsində oynadı, lakin nəhayət üçüncü pillədə qərarlaşdı. Beləliklə, UEFA Çempionlar Liqasında mübarizə aparmaq əvəzinə, komanda 1991-ci ildə UEFA Kubokunda oynadı. Lozanna-Sport, Frankfurt Ayntraxt və Moskva Dinamosunu məğlub etdikdən sonra Gent dörddəbir finalda Ayaksa qarşı oynadı. Sonrakı illərdə Gent yenidən turnir cədvəlində aşağı pillələrə düşüb. 1994-cü ildən 1997-ci ilə qədər liqada aşağı liqa yerlərindən bir qədər yuxarıda tamamladılar. 1990-cı illərin sonunda nəticələr yenidən yaxşılaşdı və məşqçi Trond Sollied ilə KAA Gent 1999-2000-ci illərdə bir daha Avropa futboluna vəsiqə qazandı. Bu sıralarda Gent, yeni baş məşqçi Henk Houvartın rəhbərliyi altında Ayaksa ağır məğlub oldu. Növbəti mövsüm Gent UEFA İntertoto Kubokuna yüksəldi və burada PSJ ilə yarımfinala yüksəldi. Növbəti mövsümlərdə liqanın nəticələri aşağı alt-üst yerlər və ilk dörd yer arasında dəyişdi.
177 (ədəd)
Yüz yetmiş yeddi — say sistemində ədədlərdən biridir. Yüz yetmiş altıdan sonra,  yüz yetmiş səkkizdən əvvəl gəlir.
Gent FK
Tarixi
2004-cü ildə Gent məşqçi Corc Likens ilə müqavilə imzaladı. İlk mövsümündə komanda liqanı altıncı yerdə tamamladı. Likensin baş məşqçisi olduğu KAA Gent, 1 aprel 2006-cı ildə rəqibi Brügge klubu üzərində 4-1 hesablı qələbə kimi yaddaqalan çıxışlar etdi. 2006-2007-ci illərdə liqaya zəif başlamasına baxmayaraq, komanda Belçika Pro Liqasında dördüncü yerə yüksələ bildi. Sonrakı mövsümdə də həmin nailiyyəti təkrarladı. Növbəti mövsüm məşqçi Corc Likens klubu tərk edərək “Lokeren”ə qoşuldu. Onun yerinə yeddi il əvvəl çox uğur qazanmış norveçli məşqçi Trond Sollied gəldi. Onun rəhbərliyi altında KAA Gent üçüncü Kubok Finalını keçirdi və bu finalda yalnız Anderlextə məğlub oldu. Sollied bir mövsümdən sonra yenidən Gentdən ayrıldı və bu dəfə Herenveenə keçdi. Standard Lyej ilə Yupiler Pro Liqasının yenicə çempionu olmuş Mişel Preudhommun həmkarları Manu Ferrera və Stan van den Buys ilə birlikdə Gentlə üç mövsümlük müqavilə imzaladı. 2008-2009-cu illərdə komanda yarışın ikinci hissəsində güclü geridönüşdən sonra daha bir oyunda qalib gələn və üçüncü olan Brügge klubu ilə bərabər xalla dördüncü yerdə qərarlaşdı.
Nickelodeon (Türkiyə)
Nickelodeon (Türkiyə)  — 10 dekabr 1997-ci il fəaliyyətə başlayan rəqəmsal peyk və kabel televiziyası.Kanal Türkiyə və Şimali Kipr Türk Respublikasında 24 saat Türk dilində fəaliyyət göstərir.
Həmçinin bax
Nickelodeon Sonic
Nickelodeon News Azerbaycan
Nickelodeon News Rusya
Nickelodeon News Turkey
Nickelodeon Azerbaycan
Tarixçə
Nickelodeon, 10 dekabr 1997-ci ildə Türkiyənin RTV şirkəti tərəfindən açıldı və Discovery Channel Türkiyə ilə təkrar dolduruldu. 2001-ci ildə Multi Channel Developers Nickelodeonun lisenziyasını əlinə aldı və bununla da 24 saatlıq bir kanal halına gəldi. 31 mart 2010-cu ildə Nickelodeon yeni identlər və yeni bir loqotiplə böyük bir rebrend keçirdi. 22 may 2010-cu ildə Nickelodeon və MTV Türkiyə, çox güman ki, fikir ayrılığı səbəbindən Digitürkdən götürüldü. 2 iyun 2010-cu ildə MCD və Viacom arasındakı mübahisə səbəbiylə Nickelodeon və MTV Türkiyənin saytları bağlandı. 31 avqust 2011-ci ildə Viacom MCD-nin iki kanalın lisenziyasını dayandırdı və bununla da yerli kanallar bağlandı. Nickelodeon və MTV Avropa daha sonra D-Smart-da ingilis dilində yayımlanmağa başladı. 2012-ci ilin fevralında Viacom Digiturk ilə razılaşdı və Nickelodeon və MTV-ni Türkiyəyə gətirdi. 1 Mart 2012-ci il tarixindən başlayaraq Nickelodeon bu gün yenə də türk dilində yayımlanır. 1 may 2012-ci ildə Nick Jr. kanalı Türkiyəyə gəldi və əsasən 2–8 yaşlı gənc uşaqlar üçün məktəbəqədər uşaq şoularını nümayiş etdirir və Nickelodeon kimi 24 saatlıq uşaq kanalıdır. 1 iyul 2012-ci ildə Nickelodeon HD istifadəyə verildi.
Rinorea squamata
—   fəsiləsinin  cinsinə aid bitki növü.
Lonqess
Lonqess — Fransada bələdiyyə , region — İl-de-Frans, departament  — Val-d’Uaz, rayon — Pontuaz, kanton — Vinyö. Əhalisi — 511 nəfər (1999).
Bələdiyyə Paris şəhərinin təxminən 39 km şimal-qərbdə, Serji belediyyənin 11 km qərbdə yerləşir.
JF-17 Thunder
JF-17 Thunder və ya FC-1 Xiaolong — yüngül çəkili, tək mühərrikli, çoxməqsədli dördüncü nəsil qırıcı-bombardmançı təyyarədir. Qırıcı Pakistanın "Pakistan Aeronautical Complex" (PAC) və Çinin "Chengdu Aircraft Corporation" (CAC) şirkətləri tərəfindən birgə istehsal olunur. JF-17 hava kəşfiyyatı aparmaq, yer hədəflərinə qarşı hücum və qarşı tərəfin hava hədəflərinin tutulması və ya məhv edilməsi məqsədləri ilə hazırlanmışdır. Təyyarənin adındakı "JF" abreviaturasının açılışı "Joint-Fighter" (Vahid Qırıcı), "Thunder" isə "İldırım" mənasını verir. Çində təyyarə "FC-1 Xiaolong" adı ilə tanınır. "FC" abreviaturasının açılışı "Fighter-China" (Çin Qırıcısı), "Xiaolong" isə "Qəddar Əjdaha" mənasını verir.
Areva
"Areva" — Fransa şirkəti; nüvə enerjisi üçün avadanlıqların icad edilməsi, istehsalı və alternativ mənbələrdən elektrik enerjisinin istehsalı sahəsində fəaliyyət göstərir. Bu şirkət nüvə enerjisinin istehsalı sahəsində bütün fəaliyyət növləri üzrə təcrübəsi olan yeganə şirkətdir. Şirkətin qərargahı Parisdə, Kurbevuada yerləşir.
JF-17 Thunder
JF-17 döyüş təyyarəsi müxtəlif növ hava-hava və hava-yer tipli raketlər, həmçinin 23 mm çaplı QŞ-23–2 avtomatik topu ilə silahlanmışdır. Maksimum sürəti 1.6 maxa bərabər olan Guizhou WS-13 və ya Rusiya istehsalı RD-93 mühərriki ilə təchiz olunub. Bu təyyarələrin yaxın müddət ərzində Pakistan Hərbi Hava Qüvvələrinin "onurğa sütunu" olacağı və uçuş göstəriciləri təxminən eyni olan, lakin texniki xidməti təqribən iki dəfə baha başa gələn F-16 qırıcılarını da əvəzləyəcəyi gözlənilir. Pakistan HHQ ilk JF-17 eskadrilyasını 2010-cu ilin fevral ayında silahlanmaya qəbul etmişdir. 2016-cı ilə olan məlumata görə Pakistan hər il özü üçün 25 ədəd JF-17 istehsal edir. 2016-cı ilin dekabr ayına olan məlumata görə isə Pakistan Aeronautical Complex şirkəti ölkə ərazisində Blok 1 növü üzrə 70, Blok 2 növü üzrə isə 33 qırıcının istehsalını tamamlayaraq orduya təhvil vermişdir.
2017-ci ildən etibarən həm döyüş əməliyyatları, həm də təlim məqsədilə istifadə olunacaq iki oturacaqlı JF-17B variantının Pakistan Hərbi Hava Qüvvələrinə təhvil veriləcəyi gözlənilir. Bununla belə, hal-hazırda texnoloji cəhətdən daha da inkişaf etdirilmiş Blok 3 variantının sınaqlarının davam etdirildiyi açıqlanmışdır. Blok 3 variantının sahib olduğu KLJ-7A radarı eyni anda 15 hədəfi izləmək imkanına malikdir.
Prototipləri
Prototip mərhələsində 2 fərqli konfiqurasiya test olunub. İlk konfiqurasiyaya 3 prototip təyyarə daxil idi (PT-01, PT-02, PT-03). Növbəti üç prototip olan PT-04, PT-05 və PT-06 isə ikinci növ konfiqurasiyaya daxil idi. Avionika və silah testləri üçün PT-04 əsas götürülüb. PT-01 ilk uçuşunu 2003-cü ilin avqustunda, PT-03 isə 2004-cü ilin aprelində həyata keçirib. PT-04 ilk uçuşunu 10 may 2006-cı ildə yerinə yetirib.
Blok 3 versiyası
JF −17 "Thunder" Blok 3 versiyası 3 ton yüklə 100 km məsafədə hədəfləri məhv etmək qabiliyyətindədir. JF-17 qırıcısı əsasən hava məkanını qorumaq və səmada üstünlüyü əldə saxlamaq üçün yaradılıb. JF-17 ailəsinin ən üstün cəhəti isə universal MIL-STD-1670 silah idarəetmə sisteminə malik olmasıdır. Qırıcı həm NATO, həm Rusiya, həm də Çin istehsalı olan sursatların istifadəsinə imkan verir. Təyyarənin silahlanmasına 70–100 km mənzilə malik idarəolunan raketlər, infraqırmızı başlıqlı yaxın mənzilli raketlər, hava-yer tipli raketlər, hava-hava tipli raketlər, radiolokasiya sistemlərinə qarşı raketlər, lazerlə idarə olunan raketlər, proqramlaşdırılan kaset bombaları, nüfuzedici bombalar, ümumi məqsədli bombalar, təlim bombaları daxil ola bilər. "Blok 3" konfiqurasiyasının mühüm xüsusiyyəti onda "Active Electronically Scaned Array" (AESA) radar sisteminin quraşdırılmasıdır. Bu isə onu rəqibin hava hücumundan müdafiə sistemləri üçün praktiki olaraq əlçatmaz edir. AESA radarına əlavə olaraq, təyyarənin bu versiyası dəbilqədə quraşdırılan displey və nişangahla (MHD/S) təchiz edilib, bu isə təyyarənin idarəetməsi və hava döyüşünün aparılmasını xeyli asanlaşdırır. Təyyarənin quyruğunda yerləşdirilən REM kompleksi sayəsində düşmən radarlarının təyyarəni gürüntüləməsinə maneələr törədir, eyni zamanda yaxınlaşan raketlərin istiqamətini və mümkün zərbə zamanını hesablayaraq pilotu xəbərdar edir. Pilot raketi dəbilqədəki displeydən izləyir və mümkün əks tədbirləri (tələlər, saxta fişənglərin buraxılması, mühərrikin söndürülməsi və ya manevr edərək yayınma) həyata keçirir.
Soltan Abbas
Soltan Abbas (tam adı:Soltan İsrafil oğlu Abbasov; d.7 yanvar 1933, Neftçala, Ballıcalı k.) — şair, publisist, 1985-ci ildən Azərbaycan Yazıçılar Birliyinin üzvü, Əmək veteranı (1988).
Həyatı
1933-cü ildə yanvarın 7-də Azərbaycanın Neftçala rayonunun Ballıcalı kəndində anadan olub. Burada 1952-ci ildə ibtidai məktəbi, Boyat kəndində yeddiilliyi, Xıllı rayonunun Xıllı kəndində isə orta məktəbi bitirmişdir. 1951-53-cü illərdə əmək fəaliyyətinə kənd kitabxanasının müdiri kimi başlamışdır. 1953-55-ci illərdə Boyat kənd sovetinin katibi və Xıllı rayonu mədəniyyət şöbəsinin inspektoru işləmişdir. 1955-57-ci illərdə Bakı pedaqoji məktəbində təhsil almışdır. 1957-60-cı illərdə Neftçala rayonunun Xıllı qəsəbə orta məktəbində, 1960-73-cü illərdə isə Salyan rayonunun Boyat kənd 8 illik məktəbində müəllimlik etmişdir. 1973-74-cü illərdə "Qələbə" Salyan rayon qəzeti redaksiyasında kənd təsərrüfatı şöbəsinin müdiri vəzifəsində çalışmışdır. H.Zərdabi adına Gəncə Dövlət Pedaqoji İnstitutunun dil və ədəbiyyat fakültəsini qiyabi bitirdikdən sonra Boyat kənd orta məktəbində Azərbaycan dili və ədəbiyyatı fənnini tədris etmişdir. 1991-2006-cı illərdə həmin kənddə inzibati ərazi nümayəndəsi olmuşdur. Hazırda Neftçalanın Ballıcallı kəndində yaşayır. Təqaüdçüdür.
Mükafatları
1980-ci ildə “Azərbaycan SSR Xalq Maarifi əlaçısı” nişanına, 1958-ci ildə Azərbaycan Komsomolu, 1985-ci ildə SSRİ Maarif Nazirliyinin, Fəxri Fərmanlarına, 1987-ci ildə Ali Məktəb Həmkarlar Mərkəzi Şurasının tərifnaməsinə, 1994-cü ildə isə “Məmməd Araz” ali ədəbi mükafatına layiq görülmüşdür.
Kris Martin
Christopher Anthony John", Chris" Martin (d. 2 Mart 1977, Exeter) — İngilis musiqiçi, Coldplay qrupunun solisti, eyni zamanda gitaristi və pianoçu.
Kariyerasının başlanğıcı
Chris Martin 2 mart 1977-ci ildə Exeter, Devon İngiltərə'də doğulmuşdur. Evin ən böyük övladıdır. Atası Anthony Martin təqaüdçü,anası Alisson Martin isə musiqi müəlliməsidir. Martin məktəb illərinə Hylton məktəbində başladı və sonra Exeter Katedral məktəbində davam etdi və bu məktəbdə oxuyarkən Nick Repton & Iwan Gronow ilə bir yerdə ilk qrupu olan The Rocking Honkies qrupunu yaratdı. İlk səhnəyə çıxdıqları zaman tamaşaçı tərəfindən bəyənilmədi. Exeter Katedral məktəbindən sonra Martin Sherborne məktəbinə getdi və orda gələcəkdə Coldplay'in meneceri olacaq Phil Harveynən tanış oldu. Martin təhsilinə University College London'da davam edib Ancient World Studies'i oxuduğu Ramsey Hall'da qalaraq yunan və latın dilindən ən yüksək dərəcədə məzun oldu. Burda Coldplay'də bir yerdə ifa edəcəyi dostları Jonny Buckland, Will Champion və Guy Berryman ilə tanış oldu.
Musiqi həyatı
Dorset Sherborne Məktəbində və sinif yoldaşlarıyla birgə Coldplay qrupunu yaratdıqları Londra Üniversitetində təhsil almışdır.Chris Martin 1980-ci illərin kült rock musiqiçilərindən olan Echo and the Bunnymen'nin böyük bir fanatıdır. Bir müsahibəsində 40 yaşına gəldiyi zaman və özünü bir rockstarı olmaq üçün çox qoca hiss etdiyində üniversitetə qayıdıb musiqi təhsili almaq istədiyini bildirmişdir.Chris Martin karyerası boyunca bir çox prestijli mükafata layiq görülmüşdür. Bunlardan bəziləri 2001-ci ildə "Parachutes" albomları üçün "Ən Yaxşı Alternative Musiqi Albomu" kateqoriyasında Grammy Mükafatı, 2002-ci ildə A Rush Of Blood To The Head albomları üçün "Ən Yaxşı Alternative Musiqi Albomu" kateqoriyasında Grammy Mükafatı, 2002-ci ildə "In My Place" adlı mahnıları üçün "Ən Yaxşı Rock Performansı" kateqoriyasda Grammy Mükafatı, 2003-cü ildə "Clocks" adlı mahnıları üçün "İlin Ən Yaxşı Mahnısı" kateqoriyasında Grammy Mükafatı və 2006-cı ildə Halifax'də ərsəyə gələn Juno Mükafatlarında "Ən Yaxşı Beynəlxalq Qrup" mükafatına layiq görülmüşdür.
Mənzum dram
Dramatik növün faciə və komediya kimi janrları hələ antik yunan ədəbiyyatında (Esxilin faciələri, Aristofanın komediyaları) mövcud olsa da, dram janrı orta əsrlərdən sonrakı dövrün məhsuludur. Dünya ədəbiyyatında mənzum dramın ilk nümunələrini U.Şekspir (XVI əsr), Azərbaycan ədədbiyyatında isə H.Cavid yaradıb.
Mənzum dramın özünəməxsus səhnə həlli var. Əgər nəsrlə yazılmış dram əsərində sözlərin tam surətdə hərəkət və əməllə dolması şərtdirsə, mənzum dramda aktyor həm də şeiriyyətin gözəlliyini tamaşaçıya çatdırmağı bacarmalıdır. Poeziya sözün musiqi həddinə çatdırılması deməkdir. Burada sözün fəlsəfi tutumu aktyorun ifasında aydın verilməlidir.
Ədnan Ağayev
Ədnan Ağayev (Ağayev Ədnan Tofiq oğlu; ) — Rusiya alimi, Rusiyanın keçmiş diplomatı, hal hazırda beynəlxalq məsələlər üzrə biznes konsultant, "ASTEY" hüquq firmasının direktoru. Moskva Dövlət Beynəlxalq Münasibətlər Universitetinin məzunu. Rusiya Federasiyasının Kolumbiya Respublikasında Fövqəladə və Səlahiyyətli səfiri (1994-1999).
Həyatı
Ağayev Ədnan Tofiq oğlu 1956-cı il oktyabrın 25-də Bakıda anadan olub. 1979-cu ildə Moskva Dövlət Beynəlxalq Münasibətlər İnstitutunu (MDBMİ) bitirib. 1985-ci ildə SSRİ Xarici İşlər Nazirliyinin Diplomatik Akademiyasında tarix üzrə namizədlik dissertasiyası müdafiə edib.
Ə.Ağayev diplomatik karyerasına 1979-cu ildə SSRİ Xarici İşlər Nazirliyində attaşe ranqında başlayıb. 1980-ci ildə BMT-nin Cenevrədəki qərargahında siyasi məsələlər üzrə böyük əməkdaş vəzifəsinə təyin olunub, sonra işini İsveçrədə, BMT-nin Tərksilah Problemləri üzrə Tədqiqatlar İnstitutunda davam etdirib. 1986-cı ildə Ə.Ağayev Moskvaya, SSRİ Xarici İşlər Nazirliyinə qayıdıb. 1986-1989-cu illərdə Beynəlxalq Təşkilatlar Departamentində tərksilah problemləri şöbəsinin rəisi, 1990-1991-ci illərdə çoxtərəfli tərksilah və beynəlxalq təhlükəsizlik departamentinin direktoru olub.
1991-ci ildə Ə.Ağayev RF xarici işlər nazirinin xüsusi müşaviri vəzifəsini tutur və eyni zamanda Rusiya Xarici Siyasət Fondunun sədri olmaqla, Xarici siyasətin planlaşdırılması Departamentinə başçılıq edir, 1993-cü ildə isə bu vəzifələrə daha biri əlavə edilir – Ə.Ağayev BMT-nin Baş katibi yanında Tərksilah Şurasının üzvü olur.
1994-1999-cu illərdə Ə.Ağayev Rusiya Federasiyasının Kolumbiya Respublikasında Fövqəladə və Səlahiyyətli səfiri olub.
1999-2013-cü illərdə Ə.Ağayev “Yeqorov, Puqinski, Afanasyev i Partnyorı” hüquq firmasının (sonradan – vəkil bürosu) Moskva bölməsinin tərəfdaşı olub. Burada o, beynəlxalq konsaltinq idarəsinə başçılıq edir, Rusiyanın ən iri korporasiyalarının xarici layihələrini idarə edir, həmçinin Rusiyada və MDB ölkələrində işləyən xarici firmalara məsləhətlər verirdi.
2013-cü ildən Ə.Ağayev “KAMS” (sonradan "ASTEY") hüquq firmasının direktorudur. Beynəlxalq layihələrin müşayiəti və firmanın müştərilərinin maraqlarının dövlət və özəl qurumlar qarşısında təmsili ilə məşğul olur.
Ə.Ağayev bir müddət Moskva Dövlət Beynəlxalq Münasibətlər Universitetinin (MDBMİ) professoru olub, Parisdəki Panteon-Assas (“Paris 2”) Universitetində, Corctaun Universitetində (Vaşinqton, ABŞ), Cenevrə Beynəlxalq Münasibətlər İnstitutunda, Fransa Beynəlxalq Münasibətlər İnstitutunda, Ekol Militer Hərbi Akademiyasında (Paris), Mayami Universitetində (ABŞ) mühazirələrlə çıxış edib.
Beynəlxalq təhlükəsizlik və tərksilah məsələləri üzrə bir sıra işləri nəşr olunub. 2000-ci ildən Rusiya-Amerika işgüzar əməkdaşlıq şurasının vitse-prezidentidir. Ə.Ağayev Rusiya-Amerika biznes-dialoqunun təşəbbüskarlarından biridir. Bununla əlaqədar, Rusiya işgüzar dairələri üçün Rusiya-Amerika iqtisadi münasibətlərinin siyasi iqliminin yaxşılaşmasına dair tövsiyələr hazırlanmasında fəal iştirak edir.
Rufulla Abdullayev
Rufulla Fətulla oğlu Abdullayev (21 yanvar 1947, Neftçala ş.) — Həkim-kardioloq, Tibb elmləri doktoru (1992), Professor (1996).
Həyatı
Rufulla Fətulla oğlu Abdullayev 1947-ci il yanvarın 21-də Neftçala şəhərində ziyalı ailəsində anadan olmuşdur. Rufulla Abdullayev Neftçala şəhəri 1№li orta məktəbini 1964-cü ildə qızıl medalla bitirmiş və həmin ildə Azərbaycan Tibb Universitetinin müalicə-profilaktika fakültəsinə daxil olmuşdur.
Fəaliyyəti
1970-ci ildə R.F. Abdullayev bu universiteti fərqlənmə diplomu ilə bitirmişdir. 1970-1972 ci illərdə Rusiyanın Leninqrad şəhərində ( indiki Sankt-Peterburq) SSRİ Silahlı Qüvvələri sıralarında hərbi həkim işləmişdir. 1973-1975-ci illərdə R.F.Abdullayev Bakıya qayıdaraq Azərbaycan Tibb Universitetinin Daxili xəstəliklər kafedrasının klinik ordinatoru olmuşdur.
1975-ci ildən 1980-ci ilə qədər Bakı şəhəri 5№li klinik xəstəxanasında həkim-terapevt və şöbə müdiri vəzifəsində çalışmışdır. R.F.Abdullayev 1980-ci ildən başlayaraq indiyə qədər yeni yaradılmış C.Abdullayev adına ET Kardiologiya İnstitutunda kiçik elmi işçi, sonra isə böyük elmi işçi vəzifəsində fəaliyyət göstərmişdir. Hal-hazırda həmin institutun Ürəyin xronik işemik xəstəliyi və aritmiyalar şöbəsinin müdiridir.
1973-1994-cü illərdə Azərbaycan Tibb Universitetinin Daxili xəstəliklərin propedevtikası-2 kafedrasında tədis işi ilə məşğul olmuş, 1996-2005-ci illərdə isə həmin kafedrada professor vəzifəsində çalışmış, mühazirələr oxumuş və praktik məşğələlər aparmışdır. R.F.Abdullayevin şəxsi səyi və rəhbərliyi altında 1975-ci ildə 5№li şəhər klinik xəstəxanasında kəskin ürək-damar xəstəliklərinin müalicəsi məqsədi ilk dəfə olaraq intensiv terapiya bloku yaradılmış, miokard infarktının müalicəsi təkmilləşdirilmiş və nəticədə bu xəstəlikdən ölüm halları xeyli azalmışdır. Həmin ildə R.F.Abdullayev Respublikada ilk dəfə olaraq ürək aritmiyalarının (səyrici aritmiyanın) müalicəsi məqsədi ilə defibrilyasiya metodunu tətbiq etmişdir.
Elmi fəaliyyəti
Elmi fəaliyyətinin əsas istiqamətləri ürəyin xronik işemik xəstəliyinin və ürək aritmiyalarının diaqnostikası, müalicəsi,proqnozu və qəfil ölüm problemləri olmuşdur. R.F.Abdullayev Respublikada ilk dəfə olaraq kardioloji praktikada dərman təsirinə refrakter olan aritmiyaların müalicəsində helium-neon lazer terapiyası, ürəyin işemik xəstəliyinin və aritmiyaların diaqnostikası və müalicəsinin qiymətləndirilməsində elektrokardioqrafik Holter monitoru, trans-telefon elektrokardioqrafiya yayımını və müxtəlif diaqnostik yükləmə sınaqlarını tətbiq etmişdir. O, ürək aritmiyalarının və qəfil ölümün patogenezində, profilaktikasında və müalicəsində əsas rol oynayan miokardın elektrik qeyri-sabitlik risk amilləri konsepsiyasının müəllifidir. Bu konsepsiyanın əsas mahiyyətini aritmiyaların yaranmasında funksional, miokardial, koronar, elektrofizioloji və genetik amilləri nəzərə alan inteqrativ yanaşma təşkil edir.
R.F.Abdullayevi rəhbərlik etdiyi elmi işlərin əsas mövzusunu mitral qapağın prolapsı zamanı ürəyin ritm pozulmalarının patogenezində qulaqcıq natriumuretik peptidin rolunun öyrənilməsi, sabit stenokardiya zamanı işemik prekondisionerləşmə fenomeninin kardioprotektiv təsirinin öyrənilməsi, ürəyin işemik xəstəliyinin ağrısız işemiyası zamanı miokardın elektrik qeyri-sabitlik amillərinin tətqiqi, sabit gərginlik stenokardiyası zamanı beyin natriumuretik peptidin miokardın funksional vəziyyətindən  və aritmiyaların ağrılıq dərəcəsindən asılı olaraq qanda olan səviyyəsinin öyrənilməsi, innovasion preparat olan İvabradinin klinik effektivliyinin qiymətləndirilməsi, endotelin funksional vəziyyətinin tədqiqi və qanda endotelin-1 in səviyyəsinin öyrənilməsi və maqnezium preparatlarının endotelin dizfunksiyasına və stenokardiyanın klinik gedişinə olan təsirinin öyrənilməsi təşkil etmişdir. Bu elmi tədqiqatlar R.F.Abdullayevin rəhbərlik etdiyi elmi əməkdaşlar və dessertantlar tərəfindən uğurla yerinə yetirilmiş və nəticədə yüksək elmi-praktik əhəmiyyətli nəticələr əldə edilmişdir. Bu tətqiqatlardan alınan nəticələr kardioloji praktikada geniş surətdə tətbiq edilməkdədir.
2009-ci ildən R.F. Abdullayevin elmi-praktik fəaliyyəti ürəyin işemik xəstəliyinin müalicəsinin təkmilləşdirilməsinə, kardioproteksiya, vazoproteksiya və endotelin dizfunksiyası və komorbidlik problemlərinin öyrənilməsinə həsr olunmuşdur.
R.F.Abdullayev 250-dən artıq elmi əsərin, o cümlədən 1 monoqrafiyanın, 12 praktik tövsiyənin və tədris vəsaitinin, 1 ixtiranın, 12 səmərələşdirici təklifin müəllifidir. Onun rəhbərliyi altinda 7 elmlər namizədi (tibb üzrə fəlsəfə doktoru) hazırlanmışdır. O, Avropa Kardiologiya Cəmiyyətinin və Azərbaycan Kardiologiya Cəmiyyətinin idarə heyətinin, ET Kardiologiya İnstitutunun, Azərbaycan Tibb Universitetinin  elmi və müdafiə şuralarının, Azərbaycan “Kardiologiya”jurnalının idarə heyətinin  üzvüdür. Respublikamızda və eləcə də xarici ölkələrdə keçirilən simpozium və konqreslərin işində dəfələrlə iştirak və çıxışlar etmişdir.
Şair Ramaldanov
Şair Ramaldan oğlu Ramaldanov — Azərbaycan Silahlı Qüvvələrinin Hərbi Akademiyasının təlim-tədris hissəsinin sabiq rəisi və akademiyanın sabiq rəis müavini, Azərbaycan Silahlı Qüvvələrinin ehtiyatda olan polkovniki.
Uğurlu "Horadiz Əməliyyatı" zamanı Horadiz qəsəbəsinin ermənilərdən azad olunmasında iştirak edən 702 briqadanın komandiri. "Azərbaycan Bayrağı" ordenini 2 dəfə alan yeganə hərbçi, Moskva "Frunze" adına akademiyanı bitirmiş ordumuzdakı 6 zabitdən biri, Əliağa Şıxlinskidən sonra yazdığı kitabları dünya hərbi akademiyalarında tədris olunan yeganə hərbçi.
Həyatı
Ramaldanov Şair Ramaldan oğlu 5 sentyabr 1957-ci ildə Xaçmaz rayonunun Xudat qəsəbəsində anadan olub. Milliyətcə ləzgidir. 1964-cü ildə Xudat 2 saylı orta məktəbinə daxil olub. 1974-cü ildə 8-ci sinfi bitirdikdən sonra Cəmşid Naxçıvanski adına Hərbiləşdirilmiş məktəbinə daxil olub.1976-cı ildə oranı müvəffəqiyyətlə bitirdikdən sonra Azərbaycan SSR Ali Soveti adına Bakı Ali Ümumqoşun Komandirlər Məktəbinə daxil olub.
1980-ci ildə ali hərbi məktəbi uğurla bitirdikdən sonra 5 il ərzində Sovet Qoşunlarının Almaniyadakı məhdud kontingentində zabit kimi xidmət keçmişdir.